b'\n_START_ARTICLE_\nCasa Mumbr\xc3\xba (el Vendrell)\n_START_SECTION_\nDescripci\xc3\xb3\n_START_PARAGRAPH_\nLa fa\xc3\xa7ana presenta una s\xc3\xa8rie de carreus picats, adossats a la paret, amb funci\xc3\xb3 merament decorativa. Consta de quatre plantes. La planta baixa \xc3\xa9s dedicada a botigues. La primera planta t\xc3\xa9 sis portes balconeres, amb una barana de ferro forjat que rec\xc3\xb3rrer tot el llarg de l\'edifici. La segona i tercera s\xc3\xb3n id\xc3\xa8ntiques a la primera. Als dos xamfrans de la casa s\'hi veuen unes decoracions modernistes constru\xc3\xafdes per alts relleus de motius vegetals i unes lletres modernistes on s\'hi llegeix "Mumbr\xc3\xba, Novetats i Sastreria".\n_START_SECTION_\nHist\xc3\xb2ria\n_START_PARAGRAPH_\nEn una fotografia de l\'any 1903 es veu la casa Mumbr\xc3\xba tal com \xc3\xa9s avui dia, per la qual cosa la seva construcci\xc3\xb3 deu ser de finals del segle XIX. Josep Mumbr\xc3\xba i Vernet (Sant Feliu de Codines, 1856 - Barcelona, 1911) casat a El Vendrell el 20 de juliol de 1887 amb Caterina Reig Dalmau n\'\xc3\xa9s el propietari. Seguiran el negoci els fills Josep i Carme Mumbr\xc3\xba Reig (avia del tenista Joan Gisbert i Ortiga). I els nets Josep i Carme Mumbr\xc3\xba i Llans\xc3\xa0.'